Fi stqarrija maħruġa t-Tlieta, l-Istitut għall-Ġurnalisti Maltin, l-IĠM, appellaw lill-awtoritajiet biex il-ġurnalisti, anke dawk li jaħdmu fuq bażi freelance, jitħallew jibqgħu jaħdmu, anke jekk is-sitwazzjoni tmur għall-agħar. Xogħol il-ġurnalist hu essenzjali mhux biss biex jitrażmettu l-informazzjoni tal-awtoritajiet, imma anke biex ikun il-vuċi tal-pubbliku. Għalhekk, l-IĠM tappella biex jittieħdu miżuri ta’ prekawzjoni sabiex il-ġurnalisti jibqa’ jkollhom l-opportunità li waqt il-konferenzi tal-aħbarijiet. B’hekk, il-ġurnalisti għandhom jitħallew jagħmlu il-mistoqsijiet tagħhom u r-restrizzjoni titwessa għal tliet domandi kull ġurnalist mhux waħda biss. Fid-dawl tal-aħħar żviluppi dwar il-COVID-19, l-Istitut tal-Ġurnlaisti Maltin irringrazzjat lill-ġurnalisti, fotografi, camerapersons u dawk kollha li qed iwasslu l-aħħar informazzjoni dwar il-virus. Il-ġurnalisti qed ikollhom rwol kruċjali biex ikunu ta’ servizz għall-pubbliku billi qed iwasslu informazzjoni utli biex il-pubbliku jaġixxi b’deċiżjonijiet infurmati. L-IĠM appellat lill-ġurnalisti biex f’ħidmiethom isegwu dawn il-punti, intiżi biex ma jinħoloqx paniku żejjed waqt li jibqgħu jkollna rappurtaġġ fattwali u ibbilanċjat: Fi żminijiet bħal dawn, l-IĠM tgħid li l-media għandha tkun punt ta’ referenza u ta’ fiduċja għall-pubbliku, bħalissa mifni b’fake news u spekulazzjonijiet varji li jduru fuq il-mezzi soċjali. Appellat lill-pubbliku biex jinforma ruħu fuq xogħol il-ġurnalisti, li huma marbuta li jivverifikaw l-informazzjoni li jippublikaw. Il-ġurnalisti jinsabu hemm biex iservu lill-pubbliku. F’każ li s-sitwazzjoni tmur għall-agħar, il-ġurnalisti jibqgħu għodda kruċjali biex titwassal l-aħħar informazzjoni u l-aktar waħda fattwali lill-pubbliku. Għaldaqstant, l-IĠM ħejjiet numru ta’ miżuri li l-ġurnalisti jistgħu jieħdu biex jipproteġu lilhom infushom: Intant, din is-sitwazzjoni ma ħallietx triq oħra lill-IĠM biex tissospendi l-Laqgħa Ġenerali Annwali skedata għas-7 t’April għal data ohra fil-futur. Id-data tigi komunikata ‘il quddiem. L-IĠM tixtieq tirringrazzja ukoll lill-ħaddiema kollha li jaħdmu fis-servizzi tas-saħħa għax-xogħol li qed iwettqu f’dan iż-żmien delikat. Huma kommessi li jiġbdu ħabel wieħed għall-ġid komuni.